Ο **Νίκος Πασιαλής** (γεννημένος την 1η Μαρτίου 1960, στη Μεσολακκιά Σερρών) είναι Έλληνας πρώην ποδοσφαιριστής και προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως ακραίος αμυντικός στον Άρη Θεσσαλονίκης και τον  ΠΑΣ Γιάννενα.

Ποδοσφαρική καριέρα
-------------------

Ο Νίκος Πασιαλής, προερχόμενος από φτωχή αγροτική οικογένεια, ξεκίνησε την καριέρα του αγωνιζόμενος σε τοπικές ομάδες του νομού Σερρών (Ροδολίβος και Μεσολακκιά). Το ταλέντο του γρήγορα τράβηξε το ενδιαφέρον των ομάδων της Θεσσαλονίκης και πραγματοποίησε δοκιμαστικές προπονήσεις τόσο με τον  Ηρακλή όσο και με τον ΠΑΟΚ, από τους οποίους είχε προτάσεις για μεταγραφή, αλλά τελικά με παρέμβαση του τότε παράγοντα του Άρη, Νίκου Τσαρούχα ενταχθεί το 1977 στα ερασιτεχνικά τμήματα του Άρη Θεσσαλονίκης, αφού η ομάδα του χωριού του εισέπραξε το ποσό των 60.000 δραχμών για να δώσει το δελτίο του. Εκείνα τα πρώτα χρόνια του στη Θεσσαλονίκη, διέμενε, όπως κι άλλοι νεαροί ποδοσφαιριστές του συλλόγου, οι οποίοι προέρχονταν από την επαρχία, στους ξενώνες της ομάδας κάτω από τη Θύρα 1 του γηπέδου Χαριλάου. Αρχικά αγωνίζονταν ως επιθετικός αλλά στους εφήβους του Άρη, ο τότε προπονητής του, ο Μανώλης Κεραμιδάς τον μετέφερε στην αμυντική γραμμή όπου και καθιερώθηκε τα επόμενα χρόνια. 

Το 1979 παραχωρήθηκε για ένα χρόνο ως δανεικός στον  Αγροτικό Αστέρα και επέστρεψε ξανά στο Χαριλάου, όπου εντάχθηκε στην επαγγελματική πλέον ομάδα του Άρη. Πραγματοποίησε το επαγγελματικό του ντεμπούτο στις 17 Δεκεμβρίου 1980 στον αγώνα Κυπέλλου Άρη-  Αχαρναϊκού 5-1. Αγωνίζονταν κυρίως ως πλάγιος οπισθοφύλακας, αλλά χρησιμοποιήθηκε κάποιες φορές κι ως στόπερ ακόμα και αμυντικό χαφ. Πραγματοποίησε το ντεμπούτο του στις ευρωπαϊκές διοργανώσεις, στον αγώνα Σλιέμα Γουόντερερς Μάλτας-Αρης 2-4, στις 30 Σεπτεμβρίου 1981 .
Με τους «κίτρινους» αγωνίστηκε μέχρι το καλοκαίρι του 1985 με συνολικό απολογισμό 88 συμμετοχές (78 για το Πρωτάθλημα, 7 για το Κύπελλο Ελλάδας και 3 στο Κύπελλο ΟΥΕΦΑ) και δυο τέρματα. 

Το καλοκαίρι του 1985, πήρε μεταγραφή στον ΠΑΣ Γιάννινα, στον οποίο αγωνίστηκε μέχρι το 1990. Σημείωσε το πρώτο του γκολ με τα χρώματα των Ηπειρωτών, την περίοδο 1986-87 στην εκτός έδρας ήττα της ομάδας του από την Βέροια. Με αυτό το γκολ ισοφάρισε προσωρινά το σκορ σε 1-1, όμως ο ΠΑΣ δεν μπόρεσε τελικά να αποφύγει την ήττα με 3-1. Με τον ΠΑΣ Γιάννινα αγωνίστηκε συνολικά σε 121 αγώνες πρωταθλήματος, 48 στην Α΄ Εθνική και 73 στην B΄ Εθνική κατηγορία. Στον εντός έδρας αγώνα κυπέλλου με αντίπαλο τον Παναθηναϊκό (περίοδος 1988-89), αντικατέστησε τον αποχωρήσαντα λόγο τραυματισμού, τερματοφύλακα Μπάμπη Βουκελάτο και υπερασπίστηκε την εστία για τα υπολειπόμενα λεπτά του αγώνα. 

Το καλοκαίρι του 1990 μεταγράφηκε και αγωνίστηκε για μια διετία στον Παναιτωλικό για να αγωνιστεί στη συνέχεια στον Ατσαλένιο (1993-94) και τοω Αλμωπό Αριδαίας (1994-95), όπου υπέστη ρήξη χιαστού και τερμάτισε την καριέρα του ως ποδοσφαιριστής.

Προπονητική καριέρα
-------------------

Μετά το τέλος της ποδοσφαιρικής του πορείας ακολούθησε προπονητική καριέρα. Από το καλοκαίρι του 2000 και για δυόμιση χρόνια υπήρξε στο τιμόνι του Διγενή Λακκώματος Χαλκιδικής, όπου με μία μόνο ήττα κατόρθωσε να προβιβάσει την ομάδα στην επόμενη κατηγορία, έχοντας ως πρώτο σκόρερ του πρωταθλήματος τον Αβραάμ Παπαδόπουλο με 29 γκόλ. .
Από το καλοκαίρι του 2003 και μέχρι το 2014 διετέλεσε προπονητής εφηβικών ομάδων, προσφέροντας τις υπηρεσίες του στα αντίστοιχα τμήματα του ΑΡΗ (Κ19-Κ20). Με την ομάδα Κ20 του Άρη, κατέκτησε το πανελλήνιο πρωτάθλημα της σεζόν 2010-11 

Ενδιάμεσα, και μετά την αποχώρηση του Γκιγιέρμο Όγιος από τον Άρη, ανέλαβε ως υπηρεσιακός προπονητής και κάθισε στις 14 Ιανουαρίου 2007, στον πάγκο της ομάδας στον εκτός έδρας αγώνα με την Κέρκυρα (τελικό σκορ 1-1).

Στις 10 Οκτωβρίου 2012, μετά την αποχώρηση του Μάκη Κατσαβάκη από τον πάγκο των κιτρίνων, ο Πασιαλής ανέλαβε ξανά ως υπηρεσιακός προπονητής και με βοηθό τον Δημήτρη Μπουγιουκλή κοουτσάρισε την ομάδα σε επτά αγώνες, για το διάστημα από την 8η Οκτωβρίου εως την 3η Δεκεμβρίου 2012. Συνολικά, στις 8 παρουσίες του στον πάγκο του Άρη, είχε απολογισμό μια νίκη, τέσσερις ισοπαλίες και τρεις ήττες.

  

Τη σεζόν 2015-16, ο Πασιαλής ανέλαβε ξανά τον Διγενή Λακκώματος  .

Προσωπική ζωή
-------------

Ο Νίκος Πασιαλής ζει στη Θεσσαλονίκη, είναι παντρεμένος με την Πασχαλία και έχει δύο κόρες, την Κατερίνα που ζει στην Αγγλία και τη Χριστίνα. Είναι πλέον συνταξιούχος εκπαιδευτικός (καθηγητής φυσικής αγωγής).

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑

Πηγές
-----

* Προφίλ στο transfermarkt.com
* Προφίλ στο oiassoitouareos.gr

|  |  |  |  |
| --- | --- | --- | --- |
| 

| π • σ • ε
 Άρης Θεσσαλονίκης – Προπονητές ποδοσφαίρου |
| --- |
|  |
| 
Βλαχόπουλος (1914–18)  ·
Κ. Βικελίδης (1922–27)  ·
Κέσλερ (1927–29)  ·
Ντε Βαλέρ (1929–32)  ·
Άνταλ (1932–34)  ·
Κ. Βικελίδης (1934–40)  ·
Καλτέκης (1945–49)  ·
Γιακουμής (1949–50)  ·
Αγγελάκης (1950–53)  ·
Κλ. Βικελίδης (1953–55)  ·
Σιμονόφσκι (1955)  ·
Νετούκα (1955)  ·
Πέτροβιτς (1955–56)  ·
Κάσανιν (1956)  ·
Στέβοβιτς (1956–57)  ·
Κλ. Βικελίδης (1957)  ·
Στέβοβιτς (1957–58)  ·
Καλτέκης (1958)  ·
Πανάγκλ (1958–59)  ·
Κλ. Βικελίδης (1958–59)  ·
Γκλίσοβιτς (1959–61)  ·
Κλ. Βικελίδης (1961)  ·
Βελλιάδης (1961-62)  ·
Σπάγιτς (1962)  ·
Γρηγοριάδης (1962)  ·
Τρεβιζάν (1962)  ·
Πάλφι (1962–66)  ·
Γκλίσοβιτς (1966–67)  ·
Κορέιρα (1967–69)  ·
Αγγελάκης (1969)  ·
Τσίριτς (1969–71)  ·
Μπαλτατζής (1971)  ·
Άλεν (1971)  ·
ΜακΓκίνες (1971–73)  ·
Στάνκοβιτς (1973–75)  ·
Παναγούλιας (1975)  ·
Ζέτσεφ (1975–76)  ·
Παναγούλιας (1976–77)  ·
Ρουλ (1977)  ·
Πατσίδης (1977)  ·
Τσίριτς (1978)  ·
Τσατσέφσκι (1978–79)  ·
Σασία (1979–80)  ·
Μπλάνστοουν (1980)  ·
Βίτσαν (1980–81)  ·
Ναλμπάντης (1981)  ·
Κράμερ (1981–82)  ·
Γεωργιάδης (1982–84)  ·
Χατζηκώστας (1984)  ·
Λίμπρεχτς (1984–86)  ·
Βένος (1986)  ·
Ζετς (1986–87)  ·
Γούναρης (1987)  ·
Πρόκοπ (1987–88)  ·
Παναγούλιας (1988–90)  ·
Τσίλιος (1990)  ·
Γκμοχ (1990–91)  ·
Τσίλιος (1991)  ·
Βούτσοφ (1991–92)  ·
Φοιρός (1992–95)  ·
Τζιφόπουλος (1995-96)  ·
Γιαραμπίνσκι (1996)  ·
Διαμαντόπουλος (1996)  ·
Σεμερτζίδης και Παντζιαράς (1997)  ·
Ρότσα (1996)  ·
Φοιρός (1997–98)  ·
Παράσχος (1998)  ·
Παναγούλιας (1998–99)  ·
Πέτκοβιτς (1999–00)  ·
Σεμερτζίδης (1999–00)  ·
Τεννές (2000–01)  ·
Μισέλ (2001)  ·
Ταρντί (2001-02)  ·
Τζιφόπουλος (2002)  ·
Κράους (2002)  ·
Φοιρός (2002–03)  ·
Μιχαλίτσος (2003)  ·
Παντζιαράς (2003)  ·
Σκόμποε (2003-04)  ·
Μιχαλίτσος (2004)  ·
Κατσαβάκης (2004)  ·
Χατζάρας (2004–05)  ·
Κουούζελα (2005)  ·
Αναστόπουλος (2005–06)  ·
Όγιος (2006-07)  ·
Πασιαλής (2007)  ·
Ερνάντεθ (2007)  ·
Ολίβα (2007)  ·
Μπάγεβιτς (2007–08)  ·
Ερνάντεθ (2008–09)  ·
Μαζίνιο (2009)  ·
Μπουγιουκλής (2009)  ·
Κούπερ (2009–11)  ·
Τσιώλης (2011)  ·
Πρόμπιερζ (2011–12)  ·
Μασάδο (2012)  ·
Κατσαβάκης (2012)  ·
Πασιαλής (2012)  ·
Αλκαράθ (2012-13)  ·
Παπαδόπουλος (2013)  ·
Χατζηνικολάου (2013) ·
Μιλίνκοβιτς (2013)  ·
Παπαδόπουλος (2013-14)  ·
Καλαϊτζίδης (2014)  ·
Μπουγιουκλής (2014)  ·
Κάμπος (2014)  ·
Ντομπρασίνοβιτς (2015)  ·
Καλαϊτζίδης (2015)  ·
Αναστόπουλος (2015–17)  ·
Κωστένογλου (2017)  ·
Σπανός (2017–18)  ·
Ερρέρα (2018)  ·
Παντελίδης (2018–19)  ·
Ένινγκ (2019–20)  ·
Μάντζιος (2020–22)  ·
Μπούργος (2022)  ·
Πάρντιου (2022–23)  ·
Τερζής (2023)  ·
Μάντζιος (2023–)  · |

 |